
ОБЩИНА    ДЖЕБЕЛ

Н А Р Е Д Б А 

за определяне размера на местните данъци

на територията на община Джебел
/приета с Решение № 148/30.01.2009 год. на ОбС – Джебел - Протокол № 19; Изм. и доп. с Решение №256/Протокол 30 от 27.01.2010 г. на ОбС-Джебел; Изм. и доп. с Решение №363/Протокол № 41 от 24.01.2011 г. на ОбС-Джебел; Изм. с Решение №230/Протокол №25 от 27.11.2013 г. на ОбС-Джебел; Изм. с Решение № 233/ Протокол №26  от 19.12.2013 г. на ОбС-Джебел; Доп. с Решение №309/Протокол №32  от 26.06.2014 г. на ОбС-Джебел; Изм. с Решение № 367/Протокол №38 от 28.01.2015 г. на ОбС-Джебел; Доп. с Решение №114 от 28.09.2016 г. на ОбС-Джебел; Изм. и допълнение с Решение №347 от 05.02.2019 г./Протокол №35 от 05.02.2019 г. на ОбС-Джебел; Изм. и доп. с Решение №240 от 17.12.2021 г./Протокол № 21 на ОбС-Джебел; Изм. и доп. с Решение №203 от 22.05.2025 г./Протокол №18 на ОбС-Джебел/
Глава първа

Общи положения

Чл.1. С тази наредба се уреждат отношенията, свързани с определяне размерите на местните данъци на територията на община Джебел
Чл.2. В общинския бюджет постъпват следните местни данъци: 

1.Данък върху недвижимите имоти;

2.Данък върху наследствата;

3.Данък върху даренията;

4.Данък при възмездно придобиване на имущества;

5.Данък върху превозните средства;

6.Патентен данък.
7. /Нова с  Решение № 363 от 24.01.2011 г. на ОбС-Джебел/ Туристически данък.
8./Нова с Решение №347 от 05.02.2019 г. на ОбС – Джебел/ Данък върху таксиметров превоз на пътници

Чл.3. (1) Размерите на местните данъци по чл.2 се определят с тази наредба при условията, по реда и в границите, определени в Закона за местните данъци и такси;

(2) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година;

(3) Не се допускат изменения в приетите от общинския съвет размер и начин на определяне на местните данъци в течение на годината.

Чл.4. Местните данъци се заплащат в брой в касите на общинската администрация или безкасово по съответната сметка.

Чл.5. (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред.

(2) Невнесените в срок данъци по тази наредба се събират заедно с лихвите по Закона за лихвите върху данъци, такси и други подобни държавни вземания по реда на ДОПК. 

(3) /Нова с Решение № 363 от 24.01.2011 г. на ОбС-Джебел/ В производствата по ал.1 служителите на общинската администрация имат правата и задълженията на органи по приходите, а в производствата по обезпечаване на данъчни задължения – на публични изпълнители. Когато в нормативен акт е предвидено изискване за представяне на удостоверение по чл.87, ал.6 от Данъчно-осигурителния процесуален кодекс, за задължения за данъци и такси по този закон се представя удостоверение само за задълженията за данъци и такси към общината по постоянен адрес, съответно седалище, на задълженото лице.

Чл.6. Общинският съвет определя условията и реда за информиране и обсъждане с гражданите и бизнеса на предложения за определяне размерите на местните данъци.

Глава втора

Местни данъци

Раздел І

Данък върху недвижимите имоти

Чл.7. (1) /Изм. с Решение №347 от 05.02.2019 г. на ОбС – Джебел/ С данък върху недвижими имоти се облагат разположените на територията на страната поземлени имоти, сгради и самостоятелни обекти в сгради в строителните граници на населените места и селищните образувания, както поземлените имоти извън тях, които според подробен устройствен план имат предназначението по чл.8, т.1 от Закона за устройство на територията и след промяна на предназначението на земята, когато това изисква по реда на специален закон

(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен. 

(4) /Отм. с  Решение № 363 от 24.01.2011 г. на ОбС-Джебел/  

(5) (Нова с Решение № 233/19.12.2013 г.; Изм. – Решение №203/22.05.22025 г. на ОбС – Джебел) Не се облагат с данък недвижимите имоти с данъчна оценка до 1680 лв./858.97 евро включително.   
(6) /Нова с Решение №347 от 05.02.2019 г. на ОбС – Джебел/ За новопостроените сгради и постройки, които не подлежат на въвеждане в експлоатация по реда на Закона за устройство на територията собственикът уведомява за това писмено в 2- месечен срок общината по местонахождение на имота, като подава данъчна декларация за облагане с годишен данък върху недвижимите имоти.

(7) /Нова с Решение №347 от 05.02.2019 г. на ОбС – Джебел/ Не се подават данъчни декларации за облагане с годишен данък новопостроените сгради, подлежащи на въвеждане в ескплоатация по реда на Закона за устройство на територията. Необходимите данни за определяне на данъка на новопостроените сгради и/или на самостоятелни обекти в тях се предоставят на служителите по чл.4, ал.1 от ЗМДТ от възложителя на строежа след завършването на сграда в гру строеж по образец, определен от министъра на финансите.
Чл. 8. (1) Данъчно задължени лица са собствениците на облагаеми с данък недвижими имоти.

(2) /Изм. с Решение №363 от 24.01.2011 г. на ОбС-Джебел/ Собственикът на сграда, построена върху държавен или общински поземлен имот, е данъчно задължен и за този имот или съответната част от него.

(3) При учредено вещно право на ползване данъчно задължен е ползвателят.

(4) При концесия данъчно задължен е концесионерът.

(5) /Нова с  Решение №363 от 24.01.2011 г. на ОбС-Джебел/ За имот - държавна или общинска собственост, данъчно задължен е лицето, на което имотът е предоставен за управление. 
Чл. 9. /Доп. с Решение №347 от 05.02.2019 г. на ОбС – Джебел/

(1) Когато върху облагаем недвижим имот правото на собственост или ограничено вещно право на ползване и притежание на няколко лица, те дължат данък съответно на частите си

(2) /Нова с Решение №347 от 05.02.2019 г. на ОбС – Джебел/ Всеки от съсобствениците на имота, съответно на съпритежателите на ограничено вещно право на ползване, може да плати данъка за целия имот за сметка на другите.
Чл. 10. (1) /Изм. с Решение № 240/17.12.2021 г. на ОбС-Джебел/ Данъкът върху недвижимите имоти се заплаща:

1. в брой в касите на общината, находящи се в сградата на Общинска администрация             ул. ”Еделвайс” №19, етаж.1

2. по банков път – по банковата сметка на общината;

3. с пощенски запис.

4. На касите на ИЗИПЕЙ / Easypay/
(2) Всеки от съсобствениците на имота, съответно от съпритежателите на ограниченото вещно право, може да плати данъка за целия имот за сметка на останалите.
Чл. 11. /Изм. с  Решение №363 от 24.01.2011 г. на ОбС-Джебел; изм. с Решение №367 от 28.01.2015 г. на ОбС-Джебел; изм. с Решение № 347 от 05.02.2019 г. на ОбС-Джебел/
(1) Данъкът върху недвижимите имоти се плаща на две равни вноски в следните срокове: до 30 юни и до 31 октомвири на година, за която е дължим.
(2) На предплатилите до 30 април за цялата година се прави отстъпка от 5 на сто. 
Чл. 12. Данъкът се заплаща независимо дали недвижимите имоти се използват или не.

Чл. 13. От заплащане на данък се освобождават лицата за имотите, определени в чл.24 от Закона за местните данъци и такси.

Чл. 14. Данъкът върху недвижимите имоти постъпва в приход на бюджета на общината, на територията на която се намира имотът.
Чл. 15. (1) /Изм. с  Решение №240 от 17.12.2021 г. на ОбС-Джебел/ Размерът на данъка върху недвижимите имоти се определя върху данъчната оценка, както следва:

- за жилищни и нежилищни имоти на граждани -  2,5 на хиляда;

- за жилищни имоти на предприятия – 2,5 на хиляда;
(2). /Изм. с Решение №240 от 17.12.2021 г. на ОбС-Джебел/ Размерът на данъка върху нежилищни имоти на предприятия се определя в размер на 2,8 на хиляда върху по-високата между отчетната им стойност и данъчната оценка съгласно Приложение №2 от ЗМДТ.
Чл. 15а. /Нов  с Решение №309/26.06.2014 г. на ОбС-Джебел/.  Освобождават се от данък:

1. общините, за имотите - публична общинска собственост;

2. държавата, за имотите - публична държавна собственост, освен ако имотът е предоставен за ползване на друго лице и това лице не е освободено от данък;

3. читалищата;

4. храмовете и манастирите, предназначени за богослужебна дейност, заедно с поземлените имоти, върху които са построени - собственост на законно регистрираните вероизповедания в страната, както и молитвените домове заедно с поземлените имоти, върху които са построени - собственост на законно регистрираните вероизповедания в страната;

5. парковете, спортните игрища, площадките и други подобни имоти за обществени нужди;

6. сградите - културни ценности, когато не се използват със стопанска цел;

7. музеите, галериите, библиотеките;

8.имотите, използвани непосредствено за експлоатационни нужди на обществения транспорт;

9. временните сгради, обслужващи строежа на нова сграда или съоръжение до завършването и предаването им в експлоатация;

10. недвижимите имоти, собствеността върху които е възстановена по закон и които не са в състояние да бъдат използвани, за период от 5 години. Данъкът върху горепосочените недвижими имоти, които се използват от държавата, общините, обществените организации или от търговски дружества, в които те участват, включително приватизираните, се дължи от ползвателите;

11. сградите, въведени в експлоатация преди 1 януари 2005 г. и получили сертификати с клас на енергопотребление "B", и сградите, въведени в експлоатация преди 1 януари 1990 г. и получили сертификати с клас на енергопотребление "C", издадени по реда на Закона за енергийната ефективност и наредбата по чл. 25 от Закона за енергийната ефективност, както следва:

а) за срок 7 години - считано от годината, следваща годината на издаване на сертификата;

б) за срок 10 години - считано от годината, следваща годината на издаване на сертификата, ако прилагат и мерки за оползотворяване на възобновяеми източници за производство на енергия за задоволяване нуждите на сградата;

12. сградите, въведени в експлоатация след 1 януари 1990 г. и преди 1 януари 2005 г. и получили сертификати с клас на енергопотребление "C", и сградите, въведени в експлоатация преди 1 януари 1990 г. и получили сертификати с клас на енергопотребление "D", издадени по реда на Закона за енергийната ефективност и наредбата по чл. 25 от Закона за енергийната ефективност, както следва:

а) за срок три години - считано от годината, следваща годината на издаване на сертификата; 

б) за срок 5 години - считано от годината, следваща годината на издаване на сертификата, ако прилагат и мерки за оползотворяване на възобновяеми източници за производство на енергия за задоволяване нуждите на сградата.

(2) Освобождаването по ал. 1, т. 1, 2, 3 и 4 е при условие, че имотите не се ползват със стопанска цел, несвързана с пряката им дейност.

(3) Алинеи 1 и 2 се прилагат съответно и за части от имоти.

(4) За имотите по ал. 1, т. 10, правото на собственост върху които е възстановено преди 1 януари 1999 г., петгодишният срок започва да тече от тази дата, а за имотите, собствеността върху които е възстановена след тази дата, този срок започва да тече от месеца, следващ месеца на възстановяването.

(5) Освобождаването от данък по ал. 1, т. 11 и 12 се прилага за общ срок за съответната сграда, не по-дълъг от 10 години.

Чл. 16. Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.

Чл. 17. (1) /Изм. с  Решение  №240/17.12.2021 г. на ОбС-Джебел/ Данъчната оценка на недвижими имоти на препдприятия е по – високата между отчетната им стойност и данъчната оценка съгласно приложение № 2 от закона за местни данъци и такси, а за жилищни имоти на данъчна оценка съгласно приложение № 2 от закона за меснти данъци и такси

(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка съгласно приложение № 2 от Закона за местните данъци и такси, а за жилищните имоти - данъчната оценка съгласно приложение № 2 от Закона за местните данъци и такси.

(3) Данъчната оценка на имотите по чл.11, ал.2 от Закона за местните данъци и такси, върху които са построени сгради на лица, различни от собственика на поземления имот, се определя съгласно нормите по приложение № 2 от Закона за местните данъци и такси.

(4) При липса на счетоводни данни данъчната оценка се определя от служител на общинската администрация за сметка на данъчно задълженото лице. В тези случаи служителят на общинската администрация може да ползва и вещи лица.
Чл. 18. (1) Данъкът се определя върху данъчната оценка на недвижимите имоти по чл.10, ал.1 от Закона за местните данъци и такси към 1 януари на годината, за която се дължи.

 (2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година.
Чл. 19. (1) За имот, който е основно жилище, данъкът се дължи с 50 на сто намаление.

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление. 

(3) /Нова с Решение №347 от 05.02.2019 г. на ОбС – Джебел/ В случай че е установено деклариране на повече от едно основно жилище, облекченията по ал.1 и 2 не се прилагат и данъкът, определен по чл.22 от ЗМДТ, се дължи в пълен размер за всяко от жилищата и за периода, в който едновременно са декларирани като основни жилища.
Чл. 20. /Изм. с  Решение № 363 от 24.01.2011 г. на ОбС-Джебел, в сила от 01.07.2011 г./ Необходимо условие за определяне на данъка е наличието на подадена данъчна декларация по чл.14.
Чл. 21. При промяна на обстоятелство, което има значение за определяне на данъка, лицата по чл.19 предявяват правото си за ползване на данъчно облекчение чрез данъчна декларация, която подават в срока по чл.14, ал.1 от Закона за местните данъци и такси. 
Раздел ІІ

Данък върху наследствата
Чл. 22. (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани. 

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.

Чл. 23. (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.

Чл. 24. (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.

Чл. 25. При откриване на наследство данъчно задължените лица по чл.22 или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.
Чл. 26. Наследственото имущество, с изключение на освободеното от данък, се оценява съгласно чл.33 от Закона за местните данъци и такси.

Чл. 27. (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството.

(2) Наследствените дялове се увеличават, съответно намаляват, със стойността на заветите, оценени по реда на чл.33 от Закона за местните данъци и такси.

Чл. 28. /Изм. с Решение №203 от 22.05.2025 г. на ОбС – Джебел/ Данъкът се определя поотделно за всеки наследник или заветник, както следва:

1. за братя и сестри и техните деца -  0,6 на сто за наследствен дял над 250 000 лв/ 127 822.97 евро;
2. за лица, извън посочените в т. 1 -  4 на сто за наследствен дял над 250 000 лв/  127 822.97 евро.
Чл. 29. /Изм. с Решение № 309/26.06.2014 г. на ОбС-Джебел/

(1) Освобождават се от данък:
1. имуществото на загиналите за Република България или при изпълнение на служебния си дълг, или при производствени аварии и природни бедствия;

2. имуществото, завещано на държавата и общините;

2а. имуществото, завещано на Българския червен кръст, законно регистрираните вероизповедания в страната, читалищата и другите юридически лица, които не са търговци, с изключение на организациите с нестопанска цел, определени за извършване на дейност в частна полза;

3. обикновената покъщнина;

4. дребният земеделски инвентар;

5. библиотеките и музикалните инструменти;

6. предметите на изкуството, автор на които е наследодателят, някой от наследниците или техен роднина по права линия без ограничение, а по съребрена - до четвърта степен;

7. неполучените пенсии на наследодателя;

8. имуществата в чужбина на български граждани, за които е платен данък върху наследството в съответната държава.

(2) Когато две лица са починали едновременно или непосредствено едно след друго и едното е наследник на другото, не се дължи данък за наследствения дял, придобит от починалия наследник.

(3) Освобождаването по ал. 1, т. 3, 4 и 5 е при условие, че имуществото се наследява от роднини по права линия, съпруг, братя и сестри.

(4) Алинея 1, т. 2а се прилага и когато имуществото се наследява от идентични или сходни лица, установени в друга държава - членка на Европейския съюз, или в държава - страна по Споразумението за Европейското икономическо пространство. Освобождаването в този случай е при условие, че лицето представи официален документ, удостоверяващ статута или качеството му, издаден или заверен от компетентния орган на съответната държава, както и неговия легализиран превод на български език.

Чл. 30. Данъкът се определя и се съобщава на всеки наследник или заветник поотделно по реда на Данъчно-осигурителния процесуален кодекс.
Чл. 31. Данъкът се плаща в 2-месечен срок от връчване на съобщението.
Раздел ІІІ

Данък при придобиване на имущества по  дарение и по възмезден начин
Чл. 32. (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.

(3) Алинея 1 не се прилага за моторни превозни средства, които не са регистрирани за движение в страната.
(4) Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.
(5) Не се облагат с данък имуществата, придобити по дарение между роднини по права линия и между съпрузи.
Чл. 33. Данъкът се заплаща от лицата по чл.45 от Закона за местните данъци и такси.
Чл. 34. Основа за определяне на данъка е оценката на имуществото в левове към момента на прехвърлянето.

Чл. 35. (1) При дарение на имущество, както и в случаите по чл.44, ал.2 от Закона за местните данъци и такси, данъкът се начислява върху оценката на прехвърляното имущество в размер на:

а) 0,6 на сто - при дарение между братя и сестри и техните деца;
б) 4  на сто - при дарение между лица извън посочените в буква "а".
(2)  /Изм. с  Решение №256 от 27.01.2010 г. на ОбС-Джебел/ При възмездно придобиване на имущество данъкът е в размер 3.0 на сто върху оценката на прехвърляното имущество, а при замяна - върху оценката на имуществото с по-висока стойност.
(3) При делба на имущество, когато притежаваният преди делбата дял се уголемява, данъкът се начислява върху превишението.

Чл. 36. Освобождават се от данък придобитите имущества по чл. 48 от Закона за местните данъци и такси.
Чл. 37. (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, а в останалите случаи -  в двумесечен срок от получаване на имуществото, след подаване на декларация по чл. 49, ал. 3 от Закона за местните данъци и такси.

Раздел ІV

Данък върху превозните средства

Чл. 38. С данък върху превозните средства се облагат:

1. превозните средства, регистрирани за движение по пътната мрежа в Република България;

2. корабите, вписани в регистрите на българските пристанища;

3. въздухоплавателните средства, вписани в държавния регистър на Република България за гражданските въздухоплавателни средства.

Чл. 39. Данъкът се заплаща от собствениците на превозните средства.

Чл. 40. /Изм. с  Решение №347 от 05.02.2019 г. на ОбС-Джебел/ (1) Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задължено лице.

(2) /Нова с Решение №347 от 05.02.2019 г. на ОбС – Джебел/ Данните по ал.1 се предоставят от Министерството на финансите на общините:

1. Ежедневно – чрез изградена и функционираща автоматицирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или

2. Ежемесечно – на електронен носител.

(3) /Нова с Решение №347 от 05.02.2019г. на ОбС – Джебел/ Алинея 1 не се прилага, когато:

1. Пътното превозно средство е придобито по наследство;

2. Пътното превозно средсвто е собственост на повече от едно лице;

3. Собственикът/ собствениците на пътното превозно средвство няма/нямат постоянен адрес, съответно седалище на територията на страната;

(4) /Нова с Решение №347 от 05.02.2019г. на ОбС – Джебел/ Собствениците на превозни средства, с изключение на случаите по ал.1, декларират пред общината по постоянния им адрес, съответно седалище, притежавани от тях превозни средства в двумесечен срок от придобиването им. За превозни средства, които не са регистрирани за движение в страната, двумесечния срок започва да тече от датата на регистрацията им за движение. При придобиване на превозно средсвто по наследсвто декларацията се подава в срок по чл.32 от ЗМДТ.

(5) /Нова с Решение №347 от 05.02.2019 г. на ОбС – Джебел/ Собствениците на превозни средства предявяват правото си на освобождаване от данък или за ползване на данъчно облекчение с данъчна декларация по чл.4 или с подаване на нова данъчна декларация.

(6) /Нова с Решение №347 от 05.02.2019 г. на ОбС – Джебел/ Служителят на Общинската администрация може да изисква документи, удостоверяващи факти и обсоятества, имащи значение за данъчно облагане. При прекратяване на регистрация на превозно средсвто данъчни задълженото лице представя документ от компетентен орган.

(7) /Нова с Решение №347 от 05.02.2019 г. на ОбС – Джебел/ Подадената деклрация от един от собствениците ползват останалите собственици.

(8) /Нова с Решение №347 от 05.02.2019 г. на ОбС – Джебел/ Когато липсват данни за годината на производство на пътното превозно средство, за такава се приема годината на първата му регистрация.

(9) /Нова с Решение №347 от 05.02.2019 г. на ОбС – Джебел/ Когато няма налична информация в общината за платения данък по чл. 44 от ЗМДТ, собственикът представя документ за платения при придобиването на декларираното превозно средство, а в случаите по чл.168 от Закона за данък върху добавената стойност – документ, удостоверяващ внасянето на данъка върху добавената стойност.

(10) /Нова с Решение №347 от 05.02.2019 г. на ОбС – Джебел/ Когато в свидетелството за регистрация на превозните средства по чл. 55, ал. 7 от ЗМДТ липсват данни за допустима максимална маса на състава от превозни средсвта, в декларация по чл.4 се посочва допустимата максимална маса на състава от превозни средства, определена от производителя.

(11) /Нова с Решение №347 от 05.02.2019 г. на ОбС – Джебел/ При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.
Чл. 41. (1) /Изм. с Решение №347 от 05.02.2019 г. на ОбС – Джебел, Изм. с Решение №240/17.12.2021 г.; Изм. с Решение №203 от 22.05.2025 г. на ОбС – Джебел/ За леки и товарни автомобили с техническа допустима максимална маса не повече от 3,5 т. годишният данък се състои от два компонента – имуществен и екологичен, и се определя по следната формула: 

  ГДПС= ИмК x ЕК

  Където:

  ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т.;

  ИмК е е имуществен компонент, който се определя по реда на т.1;

  ЕК е екологичен компонент, който се определя по реда на т.2

1. Имуществения компонент се определя от стойността на данъка в зависимост от мощността на двигателя, коригирана с коефицент в зависимост от годината на произвоство на автомобила, по следната формула:

ИмК = CkW x Кгп,

Където:

CkW е частта от стойността на данъка в зависимост от мощността на двигателя и размера на данъка, в следните граници размери:

1.

А) до 55 KW включително – 0,62 лв. за 1 KW; 0,32 евро за 1 KW;

Б) над 55 KW до 74 KW включително 0,78 лв. за 1 KW; 0,40 евро за 1 KW;
В) над 74 KW до 110 KW включително – 1,38 лв. за 1 KW;  0,71 евро за KW;

Г) над 110 KW до 150 KW включително – 1,55 лв. за 1 KW; 0,79 евро за KW;

Д) над 150 KW до 245 КW включително – 1,80 лв. за 1 KW; 0,92 евро за KW;

E) над 255 KW -2,40 лв. за  1 KW; 1,23 евро за KW;

Кгп е коригиращ коефицент за годината на производство на автомобила в следните размери:

	Брой на годините от годината на производство, включително годината на производство
	Коефицент

	Над 20 години 

Над 15 до 20 години включително

Над 10 до 15 години включително

Над 5 до 10 години включително

До 5 години включително


	1,1

1

1,3

1,5

2.3


2. Екологичен компонент в зависимост от екологичната категория на автомобила в следните размери:

	Екологична категория
	Коефицент

	Без екологична категория, с екологична категория „Евро 1“ и „Евро2“
	1,10

	„Евро 3“
	1,05

	„Евро 4“
	0,90

	„Евро 5“
	0,70

	„Евро 6“ и „EEV”
	0,50


(2) /Изм. с Решение №347 от 05.02.2019г. на ОбС – Джебел; Изм. с Решение №203 от 22.05.2025 г. на ОбС – Джебел/ Данъкът за ремаркета на леки и товарни автомобили с техническа допустима максимална маса не повече от 3,5 т. е в размер, както следва;

1. товарно ремарке –8,00 лв. / 4,09 евро
2. къмпинг ремарке – 12,00 лв. / 6,14 евро
(3) /Изм. с Решение №203 от 22.05.2025 г. на ОбС – Джебел/ Данъкът за мотопеди е в размер 15,00 лв. / 7,67 евро, а за мотоциклети, както следва:

1. до 125 куб. см включително – 20,00 лв. / 10,23 евро.
2. над 125 до 250 куб. см включително – 30,00 лв. / 15,34 евро
3. над 250 до 350 куб. см включително – 42,00 лв. / 21,47 евро

4. над 350 до 490 куб. см включително – 60,00 лв. / 30,68 евро
  5. над 490 до 750 куб. см включително –120,00 лв. / 61,36 евро
  6. над 750 куб. см – 140,00 лв. / 71,58 евро

(4) /Изм. с Решение №203 от 22.05.2025 г. на ОбС – Джебел/ Данъкът за триколка на база общото тегло е, както следва:

1. до 400 кг включително – 7,00 лв. / 3,58 евро
2. над 400 кг – 12,00 лв. / 6,14 евро

(5) /Изм. с Решение №203 от 22.05.2025 г. на ОбС – Джебел/ Данъкът за автобуси се определя в зависимост от броя на местата за сядане:

1. до 22 места, вкл. мястото на водача – 100,00 лв./ 51,13 евро.
2. над 22 места, вкл. мястото на водача –200,00 лв./ 102,26 евро.

(6) /Изм. с Решение №347 от 05.02.2019 г. на ОбС – Джебел; Изм. с Решение №203 от 22.05.2025 г. на ОбС – Джебел/ Данъкът за товарен автомобил с техническа допустима максимална маса над 3,5 т., но не повече от 12 т., е в размер на 15 лв./ 7,67 евро за всеки започнато 750 кг. товароносимост.
(7) /Изм. с Решение №203 от 22.05.2025 г. на ОбС – Джебел/Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

	Брой оси на седловия влекач/влекача за ремарке
	Допустима максимална маса на състава от превозни средства, посочена в свидетелството за регистрация на влекача (в тона):
	Данък (в лева/евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	-
	18
	12,00 лв./6,14 евро


	32,00 лв/16,36 евро

	 
 
	18

 
	20

 
	34,00 лв./17,38 евро
	72,00 лв./36,81евро

	 
 
	20

 
	22

 
	75,00 лв./38,35 евро
	160,00 лв./81,81 евро

	 
 
	22

 
	25

 
	230,00 лв./117,60 евро
	360,00 лв./184,07 евро

	 
 
	25

 
	26

 
	370,00 лв./189,18 евро
	620,00 лв./317,00 евро

	 
 
	26

 
	28

 
	350,00 лв./178,95 евро
	620,00 лв./317,00 евро

	 
 
	28

 
	29

 
	350,00 лв./178,95 евро
	420,00 лв./214,74 евро

	
	29


	31


	420,00 лв./214,74 евро
	680,00 лв./347,68 евро

	
	31
	33
	680,00 лв./347,68 евро
	1200,00 лв./613,55 евро

	
	33
	38
	1200,00 лв./613,55 евро
	1440,00 лв./736,26 евро

	
	38
	-
	1200,00 лв./613,55 евро
	1450,00 лв./741,37 евро

	Б) с три и повече оси
	36
	38
	750,00 лв./383,47 евро
	1300,00  лв./664,68 евро

	
	38
	40
	1300,00 лв./664,68 евро
	1450,00 лв./741,37 евро

	
	        40
	-
	1450,00 лв./741,37 евро
	1950,00 лв./997,02 евро


 
(8) /Изм. с Решение №347 от 05.02.2019 г. на ОбС – Джебел; Изм. с Решение №203 от 22.05.2025 г. на ОбС – Джебел/ Данъкът за специализирани строителни машини (бетоновози, бетон- помпи и други), автокранове и други специални автомобили, е в размер 100 лв. / 51,13 евро.

(9) /Изм. с Решение №347 от 05.02.2019 г. на ОбС – Джебел; Изм. с Решение №203 от 22.05.2025 г. на ОбС – Джебел/ Данъка за автокранове с товароподемност 40 тона е в размер на 200 лв. / 102,26 евро.

(10) /Изм. с Решение №203 от 22.05.2025 г. на ОбС – Джебел/ Данъкът за трактори е в размери, както следва:
1. от 11 kW до 18 kW включително –10,00 лв. / 5,11 евро.
2. над 18 kW до 37 kW включително – 15,00 лв. / 7,67 евро.
3. над 37 kW – 20,00 лв. /10,23 евро.
(11) /Изм. с Решение №203 от 22.05.2025 г. на ОбС – Джебел/ Данъкът за други самоходни машини е в размер  35,00 лв. /17,90 евро.
(12) /Изм. с Решение №363 от 24.01.2011 г. на ОбС-Джебел; Изм. с Решение №347 от 05.02.2019 г. на ОбС – Джебел; Изм. с Решение №203 от 22.05.2025 г. на ОбС – Джебел/ Данъкът за моторни шейни и четириколесни превозни средства, определени в чл.4 от Регламент (ЕС) №168/2013 е в размер на 60 лв. / 30,68 евро.
 (13) /Изм. с Решение №203 от 22.05.2025 г. на ОбС – Джебел/ Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

	Брой оси на моторното превозно средство
	Допустима максимална маса
	Данък (в лева/евро)

	
	равна или повече от
	по-малка от
	задвижваща ос/оси с пневматично или с окачване, прието за еквивалентно на пневматичното
	други системи за окачване на задвижващата ос/оси

	А) с две оси
	12
	13
	60,00 лв./30,68 евро
	80,00 лв./40,90 евро

	
	13
	14
	80,00 лв./40,90 евро
	180,00 лв./92,03 евро

	
	14
	15
	180,00 лв./92,03 евро
	270,00 лв./138,05 евро

	
	15
	-
	270,00 лв./138,05 евро
	580,00 лв./296,55 евро

	Б) с три оси
	15
	17
	100,00 лв./51,13 евро
	150,00 лв./76,69 евро

	
	17
	19
	150,00 лв./76,69 евро
	250,00 лв./127,82 евро

	
	19
	21
	250,00 лв./127,82 евро
	350,00 лв./178,95 евро

	
	        21
	23
	350,00 лв./178,95 евро
	500,00 лв./255,65 евро

	
	23
	-
	500,00 лв./255,65 евро
	750,00 лв./383,47 евро

	В) с четири оси
	23
	25
	400,00 лв./204,52 евро
	450,00 лв./230,08 евро

	
	25
	27
	500,00 лв./255,65 евро
	550,00 лв./281,21 евро

	
	27
	29
	550,00 лв./281,21 евро
	800,00 лв./409,03 евро

	
	29
	-
	850,00 лв./434,60 евро
	1200,00 лв./613,55 евро


Чл. 42. /Изм. с Решение № 203 от 22.05.2025 г. на ОбС – Джебел/ Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер 2,00 лв. /1,02 евро за всеки започнат бруто тон;
2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер 2,00 лв. /1,02 евро за всеки започнат бруто тон до 40 бруто тона включително и в размер 0,20 лв. / 0,10 евро за всеки започнат бруто тон над 40 бруто тона;
3. за един джет - в размер 150,00 лв. /76,69 евро.
4. за ветроходни и моторни яхти - в размер 30,00 лв. / 15,34 евро за всеки започнат бруто тон;
5. за скутери - в размер 3,50 лв. / 1,79 евро за киловат;
6. за влекачи и тласкачи - в размер 0,20 лв. / 0,10 евро за киловат;

7. за речни несамоходни плавателни съдове - в размер 0,60 лв. / 0,31 евро за тон максимална товароносимост.

Чл. 43. /Изм. с Решение №203 от 22.05.2025 г. на ОбС – Джебел/ Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети – 30,00 лв./ 15,34 евро за всеки започнат тон максимално летателно тегло;

2. за параплан – 15,00 лв./ 7,67 евро.
3. за делтаплан – 15,00 лв./ 7,67 евро.
4. за мотоделтаплан – 30,00 лв./15,34 евро.
5. за свободен балон – 40,00 лв./20,45 евро.
6. за планер – 40,00 лв. /20,45 евро.
Чл. 44. Освобождават се от данък превозните средства по чл.58 от Закона за местните данъци и такси.
Чл. 45. (1) /Изм. с Решение № 233/19.12.2013 г. на ОбС – Джебел; Отм. с Решение №347 от 05.02.2019 г. на ОбС – Джебел/  За превозните средства с мощност на двигателя до 74 kW включително, снабдени с действащи катализаторни устройства и несъответстващи на екологичните категории "Евро 3", "Евро 4", "Евро 5", "Евро 6" и "ЕЕV", определеният по чл. 55 от Закона за местните данъци и такси данък за съответната година се заплаща с намаление 30 на сто.

(2) (Нова с Решение №233/19.12.2013 г. на ОбС – Джебел) За превозните средства с мощност на   двигателя до 74 kW вкл. и съответстващи на екологични категории "Евро 3" и "Евро 4"данъкът се заплаща с 50 на сто намаление, а за съответстващите на "Евро 5" и "Евро 6"- с 60 на сто намаление, от определения по чл. 55, ал.1 и ал.3 данък от Закона за местните данъци и такси.
(3) /Изм. с Решение № 233/19.12.2013 г. на ОбС – Джебел; Изм. с Решение №347 от 05.02.2019 г. на ОбС – Джебел/  За автобусите, товарните автомобили, с техническа допустима максимална маса над 3,5 т., влекачи и седлови влекачи с двигатели, съответстващи на екологична категория „Евро 4“ , данъкът се заплаща с 20 на сто намаление, а за съответстващи на „Евро 5“, „Евро 6“ и „ЕЕЖ“ – с 50 на сто намаление от определения по чл.55, ал.5, ал.6, ал 7 и ал.13 от ЗМДТ
(4) (Предишна ал. 3 с Решение №233/19.12.2013 г. на ОбС – Джебел) За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5 от Закона за местните данъци и такси, при условие че не се използват за други цели.
(5) /Нова с Решение № 233/19.12.2013 г. на ОбС – Джебел; Изм. с Решение №347 от 05.02.2019 г. на ОбС – Джебел/ Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория.

(6) /Нова с Решение №347 от 05.02.2019 г. на ОбС – Джебел/ За автобусите, товарните автомобили с техническа допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответсващите на „Евро 5“, „Евро 6“ и „EEV” – с 50 на сто намаление от определения по чл.55,ал.5, ал.6, ал.7 и ал.14 данък.

(7) /Нова с Решение №347 от 05.02.2019 г. на ОбС – Джебел/ За превозните средства, на които е прекратена регистрацията, данъкът не се дължи от месеца, следващ месец на прекратяванена регистрацията на движение. В случаите на обявеното за издирване превозно средство регистрацията се прекратява след подадено писмено заявление от собственика в съответното звено „Пътна полиция“ по месторегистрация на превозното средство. За излезлите от употреба моторни превозни средства, за които в нормативен акт е предвидено задължение за предаване на разкомплектуване, данък не се дължи след прекратяване на регистрацията им за движение и представяне на удостоверение за предаване за разкомплектоване.

(8) /Нова с Решение №347 от 05.02.2019 г. на ОбС – Джебел/ Алинея 7 не се прилага и данъкът не се дължи за превозни средства, чиято регистрация е служебно прекратена по реда на чл.143, ал.10 от Закона за движение по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти – БДС 15980 и БДС ISO 7591.
Чл. 46. (1) /Изм. с  Решение №363 от 24.01.2011 г. на ОбС-Джебел; изм. с Решение №367 от 28.01.2015 г. на ОбС-Джебел; Изм. и доп. с Решение №347 от 05.02.2019 г. на ОбС – Джебел/ Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.

(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

(3) /Нова с Решение №347 от 05.02.2019 г. на ОбС – Джебел/ Заплащането на данъка е условие за редовност при периодичния технически преглед на превозното средство. Заплащането се удостоверява със:

1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерство на транспорта, информационните технологии и съобщения, и:

А) система за обмен на информация, поддържана от Министерстото на финансите в изпълнение на чл. 5а, или

Б) съответната система за администриране на местните данъци и такси на общината, или 

2. Представяне на издаден или заверен от общината документ.

(4) /Нова с Решение №347 от 05.02.2019 г. на ОбС – Джебел/ За мотопеди и мотоциклети с мощност на двигателя до 74 KW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващи на екологични категории, по- високи от „Евро 4“ – с 60 на сто намаление от определения по чл.41, ал.3 данък.
Чл. 47. /Изм. с Решение №347 от 05.02.2019 г. на ОбС – Джебел/ Данъкът се внася в приход на бюджета на общината по постоянен адрес, съответно седалището на собственика, а влучаите по чл.54, ал.5- в приход на общината по регистрация на превозното средство.

Раздел V

Патентен данък

Чл. 48. (1) /Изм. с Решение №203 от 22.05.2025 г. на ОбС – Джебел/ Физическо лице, включително едноличен търговец, което извършва дейности, посочени в приложение № 4 към Глава втора, раздел V от Закона за местните данъци и такси (патентни дейности) се облага с годишен патентен данък за доходите от тези дейности, при условие че:

1. оборотът на лицето за предходната година не превишава 50 000 лв. / 25 564,59 евро.

2. лицето не е регистрирано по Закона за данък върху добавената стойност, с изключение на регистрация за вътреобщностно придобиване по чл.99 и чл.100, ал.2 от същия закон.

(2) За извършваната патентна дейност лицата по ал.1 не се облагат по реда на Закона за данъците върху доходите на физическите лица.

(3) Лицата по ал.1 прилагат разпоредбите за данъците, удържани при източника, и за облагане на разходите по чл.204, т.2 на Закона за корпоративното подоходно облагане.
Чл. 49. (1) /Изм. с Решение № 203 от 22.05.2025 г. на ОбС – Джебел/  Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 50 000 лв. / 25 564,59 евро за 12 последователни месеца, за новообразуваното предприятие не се прилага чл.48. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.

(2) /Изм. с Решение № 203 от 22.05.2025 г. на ОбС – Джебел/ Когато в рамките на текущата данъчна година оборотът на лицето превиши 50 000 лв./ 25 564,59 евро или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица.

(3) В случаите по ал.1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2.

(4) В случаите по ал.1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година.

Чл. 50. За целите на патентния данък могат да се определят зони съгласно Приложение № 1 от тази наредба.

Чл. 51. (1) Патентният данък се дължи за всяка от упражняваните дейности поотделно съгласно приложение № 4 към Глава втора, раздел V от Закона за местните данъци и такси.

(2) Лицата, които осъществяват патентна дейност в повече от един обект, дължат данък за всеки обект поотделно. 

(3) Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение № 4 към Глава втора, раздел V от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) Когато в рамките на една патентна дейност, с изключение на дейностите, посочени в т.1 и 2 на приложение № 4 към Глава втора, раздел V от Закона за местните данъци и такси, през течение на годината се промени обстоятелство във връзка с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) Когато в рамките на една патентна дейност от посочените в т.1 и 2 на приложение № 4 към Глава втора, раздел V от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) /Нова с Решение №363 от 24.01.2011 г. на ОбС-Джебел/ При прехвърляне на предприятието едноличен търговец и продължаване на дейността приобретателят дължи данък от тримесечието, следващо тримесечие на прехвърлянето, а прехвърлителят – включително за тримесечието на прехвърлянето  и за дейностите, посочени в т.1 и 2 на приложение № 4 от Закона за местните данъци и такси.
(7) /Нова с Решение №363 от 24.01.2011 г. на ОбС-Джебел/ Лицата, които осъществяват в един обект едновременно патентните дейности по т.3 и 31 от приложение № 4 към ЗМДТ, дължат данък само за дейността по т.3 от приложение № 4.

(8) /Нова с  Решение № 363 от 24.01.2011 г. на ОбС-Джебел/ Доходите от дейности, които не са посочени в приложение № 4 към Глава втора, раздел V от Закона за местните данъци и такси, се облагат по общия ред на закона за данъците върху доходите на физическите лица.

Чл. 52. (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. физическите лица, включително едноличните търговци, които извършват с личен труд през цялата данъчна година повече от един вид патентна дейност от посочените в т. 1 - 36 на приложение № 4 към Глава втора, раздел V от Закона за местните данъци и такси, заплащат 50 на сто от определения патентен данък за съответната дейност;

3. физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел V от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10, 12 и 13 на приложение № 4 към Глава втора, раздел V от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл.53 е приложено копие от удостоверението за вписване в регистъра на чираците, издадено от съответната регионална занаятчийска камара.

(2) /Изм. с Решение № 363 от 24.01.2011 г. на ОбС-Джебел/ Физическите лица, включително еднологичните търговци, които извършват с личен труд през цялата данъчна година два или три вида патентна дейност от посочените в т.1-36 от приложение №4 от Закона за местни данъци и такси, заплащат патентния данък само за тази дейност, за която определеният данък е с най-висок размер; за извършване на повече от три дейности облекчението не се прилага
Чл. 53. (1) Лицата, които подлежат на облагане с патентен данък, подават данъчна декларация по образец, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал.1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) Лицата декларират с декларация по ал.1 и всички промени в обстоятелствата, свързани с определянето на данъка, в 7-дневен срок от настъпването на съответното обстоятелство.

(4) Лицата подават данъчна декларация по ал.1 и за възникването на обстоятелствата по чл.49, ал.1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл.49, ал.1 и 2.

Чл. 54. (1) Данъчните декларации по чл.53 се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

Чл. 55. (1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври.

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл.53, а когато декларация не е подадена - в 7-дневен срок от изтичане на срока за подаване на декларацията.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец.

Чл. 56. Лицата по чл.48, aл.1 заплащат патентен данък в размерите посочени в Приложение   № 2.

Раздел VI
Туристически данък

/Нов с  Решение № 363 от 24.01.2011 г. на ОбС-Джебел; Изм. с Решение № 230 от 27.01.2013 г. на ОбС-Джебел/
Чл. 57. (1) С туристически данък се облагат нощувките;

(2) Данъчно задължени лица са лицата, предлагащи нощувки;

(3) Лицата по ал.2 подават декларация по образец до 30 януари на всяка година за облагане с туристически данък за предходната календарна година.

Чл. 58. (1) /Изм. с Решение - № 240/17.12.2021 г. на ОбС-Джебел; Изм. с Решение №203 от 22.05.2025 г. на ОбС – Джебел/ Размерът на данъка за всяка нощувка в населените места на общината, разпределени на зони, съгласно Приложение №1 към чл. 50, както следва:

	Зона
	Категория 1

звезда
	Категория 2

звезда
	Категория 3

звезда
	Категория 4

звезда
	Категория 5

звезда
	Стаи и апартаменти за гости

	I
	0.40 лв./0,20 евро
	0.50 лв./0,26 евро
	0.60 лв./0,31 евро
	0.70 лв./0,36 евро
	0.80 лв./0,41 евро
	0,40 лв./0,20 евро

	II
	0.30 лв./0,15 евро
	0.40 лв./0,20 евро
	0.50 лв./0,26 евро
	0.60 лв./0,31 евро
	0.60 лв./0,31 евро
	0,30 лв./0,15 евро


(2) Размерът на дължимия данък за календарния месец се определя, като броят на предоставените нощувки за месеца се умножи по размера на данъка по ал.1;

(3) Лицата по ал.2 на чл.57 внасят данъка в приход на бюджета на общината безкасово или в брой в касите на отдел „МДТ” до 15 число на месеца, през който са предоставени нощувките.
Чл. 59. Приходите от туристическия данък се разходват за мероприятия по чл.11, ал.2 от Закона за туризма.
Раздел VII

Данък върху таксиметров превоз на пътници
/Нов с  Решение №114 от 28.09.2016 г. на ОбС-Джебел/
Чл. 60. (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от този закон.

(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция "Автомобилна администрация", и разрешение за извършване на таксиметров превоз на пътници, издадено от кмета на съответната община по Закона за автомобилните превози.

Чл. 61. /Изм. с Решение №203 от 22.05.2025 г. на ОбС – Джебел/ (1) Годишния размер на данъка върху таксиметров превоз на пътници се определя в срока и границите, определени в ЗМДТ. За 2017 година годишния размер на данъка върху таксиметров превоз е 300 лв. /Триста лв./ 153,39 евро.

(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

(3) Когато общинският съвет не е определил размера на данъка върху таксиметров превоз на пътници за съответната година в срока по ал. 1, данъкът се събира на базата на действащия размер за предходната година.

Чл. 62. (1) Преди получаване на издаденото разрешение по чл. 24а, ал. 1 от Закона за автомобилните превози данъчно задължените лица подават данъчна декларация по образец за дължимия данък в общината, за територията на която е издадено разрешението за извършване на таксиметров превоз на пътници.

(2) В декларацията по ал. 1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство.

(4) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

Чл. 63. Дължимият данък върху таксиметров превоз на пътници постъпва в приход на съответната община, за територията на която е издадено разрешение за извършване на таксиметров превоз на пътници.

Чл. 64. (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:

	ДДТГ = ГДТПП x  БМ
	 където

	12
	


ГДТПП е размерът на годишния данък върху таксиметров превоз на пътници по чл. 61ал.1;

БМ е броят на месеците от текущата година, следващи месеца на издаване на разрешението за извършване на таксиметров превоз на пътници.

(2) Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:

	НВДТПП = ПГДТПП x БМ
	 където

	12
	


НВДТПП е недължимо внесената част от данъка върху таксиметров превоз на пътници за текущата година;

ПГДТПП е платеният годишен данък върху таксиметров превоз на пътници за текущата година;

БМ е броят на месеците от текущата година, следващи месеца на прекратяване на разрешението за извършване на таксиметров превоз на пътници.

Чл. 65. Данъкът по чл. 61 ал.1 се внася преди получаване на издаденото разрешение по чл. 24а, ал. 1 от Закона за автомобилните превози.

Чл. 66. Възстановяване на надвнесен данък по чл. 64, ал. 1 се извършва по писмено искане на данъчно задължено лице по реда на Данъчно-осигурителния процесуален кодекс."

Преходни и заключителни разпоредби

§ AUTONUM  \* Arabic  За 2009 г. общинският съвет определя размерите на данъка върху недвижимите имоти, данък върху наследствата и данъка при придобиване на имущества по чл. 44, ал. 1 и 2  на ЗМДТ  в срок до 31 януари 2009 г. В случай, че в този срок не са определени нови размери, за 2009 г. се прилагат минималните размери на данъците, определени в чл. 22, 36 и чл. 47, ал. 1 и 2 на ЗМДТ

§ AUTONUM  \* Arabic  До определяне на размерите по параграф 1 данъкът при придобиване на имущества по чл.44, ал.1 и 2  от ЗМДТ и данъкът върху наследствата се определят въз основа на минималните размери за съответните данъци, предвидени в закона.

§ AUTONUM  \* Arabic (1) За 2009 г. първата вноска по чл.28, ал.1 от ЗМДТ се внася в срок от 1 март до 30 април.

(2) На предплатилите за цялата година в сроковете по ал. 1 се прави отстъпка от 5 на сто.
§  AUTONUM  \* Arabic  /Нов с  Решение № 363 от 24.01.2011 г. на ОбС-Джебел/ (1) За 2011 г. размерите на данъка върху недвижимите имоти се определя до 31 януари 2011 г. В случай че в този срок не са определени нови размери, за 2011 г. се прилага размерът на данъка върху недвижимите имоти, действащ към 31 декември 2010 г.

(2) За 2011 г. размерите на туристическия данък се определят до януари 2011 г. Размерът на дължимия туристически данък за януари 2011 г. е в размер съгласно параграф § 26, ал.2 от Преходните и заключителни разпоредби на Закона за местни данъци и такси.

§ AUTONUM  \* Arabic  /Нов с  Решение № 363 от 24.01.2011 г. на ОбС-Джебел/  Лицата, предоставящи услугата настаняване в средствата за подслон и местата за настаняване, в срок два месеца от влизането в сила на този закон предоставят писмена декларация с информация за броя на ледлата в средството за подслон или място за настаняване пред Община Джебел по чл.52 от Закона за туризма.
§ AUTONUM  \* Arabic  Изпълнението и контрола по изпълнението на тази наредба се осъществява от кмета на общината и/или определени от него лица.
§7. /Нов с  Решение № 114 от 28.09.2016 г. на ОбС-Джебел/ "Таксиметров превоз на пътници" е понятие по смисъла на Закона за автомобилните превози." и 

§8. /Нов -  Решение № 114 от 28.09.2016 г. на ОбС-Джебел/ “За 2017 г. общинският съвет определя размера на данъка върху таксиметровите превози по глава втора, раздел VII до 30 септември 2016 г.“

§ 7. Измененията и допълненията на Наредбата приети с Решение №203 от 22.05.2025 г. на ОбС-Джебел влизат в сила от 01.01.2026 г., съгласно § 6, ал. 1, т. 2 от Преходните и заключителни разпоредби на Закона за въвеждане на еврото в Република България.
Приложение № 1 към чл.50.

	Зона
	Населени места/улици

	І-ва
	Гр.Джебел и кварталите

	ІІ-ра
	Всички други села на общината


                                                                                             Приложение № 2 към чл. 56.








          /изм. с Решение № 240 /17.12.2021 г. на ОбС - Джебел,  Изм. с Решение № 203 от 22.05.2025 г. на ОбС – Джебел/
Видове патентни дейности и годишни размери на данъка

	Патентни дейности
	І зона
	ІІ зона


1. Средства за подслон и места за настаняване с не повече от 20 стаи —данъкът се определя в размер на ... лв./евро за стая според местонахождението на обекта:

	1 и 2 звезди
	50,00 лв./25,56 евро
	35,00 лв./17,90 евро


2. Заведения за хранене и развлечения—данъкът се определя за място за консумация, включително на открити площи, или за обект, според местонахождението на обекта:

	а) ресторанти:

	1—2 звезди
	                8,00 лв./4,09 евро                                6,00 лв./3,07 евро


	3 звезди
	15,00 лв./7,67 евро
	12,00 лв./6,14 евро

	б) заведения за бързо обслужване:

	1—2 звезди
	8,00 лв./4,09 евро
	6,00 лв./3,07 евро

	3 звезди
	15,00 лв./7,67 евро
	12,00 лв./6,14 евро

	в) питейни заведения, с изключение на посочените в буква “е”:

	1—2 звезди
	8,00 лв./4,09 евро
	6,00 лв./3,07 евро

	3 звезди
	15,00 лв./7,67 евро
	12,00 лв./6,14 евро

	г) кафе-сладкарници

	1—2 звезди
	8,00 лв./4,09 евро
	6,00 лв. /3,07 евро

	3 звезди
	12,00 лв./6,14 евро
	      8,00 лв./4,09 евро

	д) барове:

—
дневни:

	2 звезди
	15,00 лв. /7,67 евро
	8,00 лв. /4,09 евро

	3 звезди
	20,00 лв./10,23 евро
	10,00 лв. /5,11 евро

	—
нощни:

2 звезди
	20,00 лв./10,23 евро
	10,00лв./5,11 евро

	3 звезди
	25,00 лв./12,78 евро
	20,00 лв./10,23 евро

	е)бюфети, каравани и павилиони - за

обект:
	200,00 лв./102,26 евро
	130,00 лв./66,47 евро

	3. Търговия на дребно до 100 кв. м. нетна търговска площ на обекта — данъкът се определя в размер на 9,00 лв./ 4,60 евро в I зона и 6,00 лв./ 3,07 евро във II зона за 1 кв. м. нетна търговска площ според местонахождението на обекта.

4. Платени паркинги — данъкът се определя в размер на 10,00 лв./ 5,11 евро в I зона и 8,00 лв./ 4,09 евро във II зона за 1 брой място за паркиране според местонахождението на обекта.

	5. Дърводелски услуги - данъкът се определя в размер на 200,00 лв./ 102,26 евро в I зона и 150,00 лв./ 76,69 евро във II зона.

	6. Шивашки, кожарски, кожухарски и плетачни услуги — данъкът се определя в размер на 200,00 лв./102,26 евро в I зона и 120,00 лв./ 61,36 евро във II зона.

7. Търговия, изработка и услуги за изделия от благородни метали — данъкът се определя в размер на 700,00 лв./ 357,90 евро за I зона и 600,00 лв./ 306,78 евро във II зона.

	8. Обущарски и шапкарски услуги — данъкът се определя в размер на 100,00 лв. /51,13 евро в I зона и 60,00 лв./ 30,68 евро във II зона.

	9. Металообработващи услуги—данъкът се определя в размер на 200,00 лв./ 102,26 евро в I зона и 150,00лв./ 76,69 евро във II зона

	10. Бръснарски и фризьорски услуги, ветеринарно-фризьорски услуги — данъкът

се определя в размер на 250,00 лв./ 127,82 евро за I зона и 130,00 лв./ 66,47 евро във II зона.

	11. Машинописни и/или копирни услуги — данъкът се определя в размер на 250,00 лв./ 127,82 евро за I зона и 150,00лв./ 76,69 евро във II зона на брой устройство

	12. Козметични услуги, поставяне на татуировки — данъкът се определя в размер на 250,00 лв./ 127,82 евро за I зона и 200,00 лв./ 102,26 евро във II зона за работно място

	13. Маникюр, педикюр — данъкът се определя в размер на 250,00 лв./ 127,82 евро за I зона и 200,00 лв./ 102,26 евро във II зона за работно място

	14. Часовникарски услуги — данъкът се определя в размер на 100,00 лв. /51,13 евро за I зона и 80,00 лв./ 40,90 евро  във II зона

	15. Тапицерски услуги — данъкът се определя в размер на 250,00 лв./127,82 евро за I зона и 180,00 лв./ 92,03 евро във II зона

	16. Автомивки; ремонт, регулиране и балансиране на гуми — данъкът се определя в размер на 500,00 лв./ 255,65 евро за I зона и  300,00 лв./  153,39 евро във II зона.

	17. Авторемонтни, автотенекеджийски, автобояджийски и други услуги по техническото обслужване и ремонта на моторни превозни средства — данъкът се определя в размер на  500,00 лв./ 255,65 евро за I зона и  350,00 лв./ 178,95 евро във II зона

	18. Ремонт на електро- и водопроводни инсталации-данъкът се определя в размер на 200,00 лв./ 102,26 евро за I зона и 150,00 лв./ 76,69 евро във II зона.

	19. Стъкларски услуги — данъкът се определя в размер на 200,00 лв./ 102,26 евро за I зона и 150,00 лв./ 76,69 евро във II зона.

	20. Поддържане и ремонт на битова техника, уреди, аудио-визуални уреди, климатици, ремонт на музикални инструменти — данъкът се определя в размер на 250,00 лв./127,82 евро за I зона и 180,00 лв./ 92,03 евро във II зона.

	21. (Отм. - ДВ, бр. 98 от 2018 г., в сила от 01.01.2019 г.)

	22. Компаньонки и компаньони — данъкът се определя в размер на 3200, 00 лв./ 1 636,13 евро за I зона и 3000,00 лв./ 1 533,88 евро във II зона.

	23. Масажистки и масажисти — данъкът се определя в размер на 600, 00 лв./ 306,78 евро за I зона и 550,00 лв./ 281,21 евро във II зона.

	24. Гадатели, екстрасенси и биоенерготерапевти — данъкът се определя в размер на 2200,00 лв./ 1 124,84 евро за I зона и 2000,00 лв./ 1 022,58 евро във II зона

	25. Фотографски услуги — данъкът се определя в размер на 350, 00 лв./ 178,95 евро за I зона и 250,00 лв./127,82 евро във II зона.

	26. Посреднически услуги при покупко-продажба, замяна и отдаване под наем на недвижими имоти — данъкът се определя в размер на 500, 00 лв./ 255,65 евро за I зона и 350, 00 лв./ 178,95 евро във II зона.

	27. Санитарни възли, наети под аренда — данъкът се определя в размер на 200,00 лв./ 102,26 евро за I зона и 150,00 лв./ 76,69 евро във II зона.

	28. Ключарски услуги, ремонт на брави, поправка на чанти, книговезки услуги, ремонт на шевни машини — данъкът се определя в размер на 80,00 лв./ 40,90 евро за I зона и 70,00лв./ 35,79 евро във II зона.

	29. Ремонт на чадъри, ремонт и зареждане на запалки, ремонт на велосипеди, коминочистачни услуги — данъкът се определя в размер на 80,00 лв./ 40,90 евро за I зона и 70,00 лв./ 35,79 евро във II зона.

	30. Заложни къщи – данъкът се определя в размер на 7000, 00 лв./ 3 579,04 евро за I зона  и 5000,00 лв./ 2 556,46 евро във II зона.

	31. Продажба на вестници, списания, българска и преводна литература — данъкът  се определя в размер на 80,00 лв./ 40,90 евро за I зона  и  50,00 лв./ 25,56 евро във II зона.

	32. Ремонт на компютри, компютърна и друга електронна офис техника (копирни апарати, факс апарати, принтери и други) — данъкът се определя в размер на 80,00 лв./ 40,90 евро за I зона  и  50,00 лв./ 25,56 евро във II зона.

	33. Игри с развлекателен или спортен характер — данъкът се определя за брой

съоръжения според местонахождението на обекта, както следва:

	 а) За развлекателни игрални автомати и други игри, функциониращи с монета или жетон, размера на данъка за брой съоръжение е 150,00 лв./ 76,69 евро за I зона и 130,00 лв./ 66,47 евро във II зона.

	б) За минифутбол, тенис на маса, хвърляне на стрели, пейнтбол и спийдбол,        минибаскетбол, бридж, табла, размера на данъка за брой съоръжение е 12,00 лв./ 6,14 евро за I зона и 10,00 лв./ 5,11 евро във II зона.

	в) За зали за боулинг и кегелбан — данъкът за игрален коридор е в размер на 50, 00 лв./ 25,56 евро, и билярд данъкът за маса е в размер на 70,00 лв./ 35,79 евро за I зона и 60, 00 лв./ 30,68 евро във II зона.

	34. Фитнес центрове
и
спортни
зали
—
данъкът
се
определя според местонахождението на обекта, както следва:

за 1 кв.м. – 2, 50 лв./  1,28 евро за I зона и 2,00 лв./ 1,02 евро във II зона.

и за един фитнес уред - 450,00 лв./ 230,08 евро за I зона и 440,00 лв./ 224,97 евро във II зона.

	35. Химическо чистене, пране и гладене — данъкът се определя в размер на 200,00 лв./ 102,26 евро за I зона и 190,00 лв./ 97,15 евро във II зона  на брой съоръжения

	36. Мелничарски услуги:

	а) За мелници за брашно — данъкът се определя в размер на 25,00 лв./ 12,78 евро за I зона и 20,00 лв./ 10,23 евро във II зона на линеен сантиметър от дължината на млевната линия.

	б) За мелници за фураж стационарни — данъкът се определя в размер на 650,00 лв./ 332,34 евро за I зона и 600,00 лв./  306,78 евро във II зона

	        37. Услуги с атрактивен характер:

	а) корабчета
	750,00лв./ 383,47 евро на брой

	б) лодки
	450,00 лв./ 230,08 евро на брой

	в) яхти
	900,00 лв./ 460,16 евро на брой

	г) джетове
	900,00 лв./ 460,16 евро на брой

	д) влакчета
	30,00 лв./ 15,34 евро на място

	е) файтони
	75,00 лв./  38,35 евро на място

	ж) водни ски, водни планери и сърфове, водни колела, включително надуваеми, водни увеселения
	150,00 лв./ 76,69 евро на брой оборудване

	з) зимни ски (включително ски-екипировка),

зимни кънки, сноубордове, шейни
	150,00лв./ 76,69 евро на брой оборудване

	и) въртележки, виенски колела, блъскащи се

колички, велосипеди и рикши
	150,00 лв./ 76,69 евро на място

	к) детски колички и моторчета
	150,00  лв./ 76,69 евро на брой

	л) стрелбища
	300,00 лв./ 153,39 евро на брой стрелбище

	38. Обучение на водачи на моторни превозни средства — данъкът се определя за  брой моторно превозно средство в следните размери:

	а) мотопеди, мотоциклети
	300,00 лв./ 153,39 евро

	б) други МПС
	600,00 лв./ 306,78 евро

	39. Услуги “Пътна помощ” на пътни превозни средства — данъкът се определя в размер на 2000,00 лв./ 1 022,58 евро  за брой моторно превозно средство.

	       40. Услуги със земеделска и горска техника—данъкът се определя за брой

техника, както следва:

	а) комбайн — 350,00 лв./ 178,95 евро

	б) трактори, тракторни ремаркета, самоходни шасита и други самоходни и самодвижещи се машини — 130,00 лв./ 66,47 евро

	в) прикачни, навесни и стационарни машини — 15,00 лв./ 7,67 евро


